Yenna-d daɣen belli tameslayt n Tizi-Wezzu dirit-t yerna d tazurant, mi ara hedren ẓẓuɣuren lehdur. Amselɣu MT3 yerna-d rray-is ula d netta anda tamuɣli-yines ur temgarad ara ɣef umselɣu MT1 d umselɣu MT2. Anda yettwali tameslayt n Bgayet i yeqerben aṭas ɣer tmaziɣt, yeḥulfa belli tameslayt-nsen tegzem, teqɛed yerna ur ẓẓuɣuren ara awal mi ara hedren, rnu ɣer waya ur sexlaḍan ara awalen n taɛrabt, tameslayt n yimezzayen tettas-as-id xfifet, ḥlawet aṭas anda yettḥulfu deg yiman-is belli tanefsit-is tertaḥ aṭas, amer yettaf ur ssusumen ara mi ara ttmeslayen.